CELEX: 31991R3087
Language: el
Date: 1991-10-22 00:00:00
Title: Κανονισμός ( ΕΟΚ ) αριθ. 3087/91 της Επιτροπής, της 22ας Οκτωβρίου 1991 για την τροποποίηση του κανονισμού ( ΕΟΚ ) αριθ. 344/91 περί θεσπίσεως των λεπτομερειών εφαρμογής του κανονισμού ( ΕΟΚ ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως των σφαγίων χονδρών βοοειδών

Avis juridique important

|

31991R3087

Κανονισμός ( ΕΟΚ ) αριθ. 3087/91 της Επιτροπής, της 22ας Οκτωβρίου 1991 για την τροποποίηση του κανονισμού ( ΕΟΚ ) αριθ. 344/91 περί θεσπίσεως των λεπτομερειών εφαρμογής του κανονισμού ( ΕΟΚ ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως των σφαγίων χονδρών βοοειδών  

Επίσημη Εφημερίδα αριθ. L 291 της 23/10/1991 σ. 0015 - 0015 Φινλανδική ειδική έκδοση: Κεφάλαιο 3 τόμος 66 σ. 0037  Σουηδική ειδική έκδοση: Κεφάλαιο 3 τόμος 66 σ. 0037 

ΚΑΝΟΝΙΣΜΟΣ (ΕΟΚ) αριθ. 3087/91 ΤΗΣ ΕΠΙΤΡΟΠΗΣ  της 22ας Οκτωβρίου 1991  για την τροποποίηση του κανονισμού (ΕΟΚ) αριθ. 344/91 περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου  εφαρμογής της κοινοτικής κλίμακας κατατάξεως των σφαγίων χονδρών βοοειδώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1186/90 του Συμβουλίου της 7ης Μαΐου 1990 για την επέκταση του πεδίου εφαρμογής της κοινοτικής κλίμακας κατατάξεως των σφαγίων χονδρών βοοειδών (1), και ιδίως το άρθρο 2,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 344/91 της Επιτροπής της 13ης Φεβρουαρίου 1991 περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου (2) έχει προβλέψει τις λεπτομέρειες σχετικά με τον έλεγχο  της κατατάξεως- ότι, για να βελτιωθεί η αποτελεσματικότητα των επιτοπίων ελέγχων, πρέπει να προβλεφθεί πρόσθετη εποπτεία αυτών από τη δημόσια αρχή στην περίπτωση κατά την οποία ο οργανισμός ελέγχου είναι ο ίδιος με εκείνον που είναι υπεύθυνος για την  κατάταξη ή όταν αυτός δεν υπάγεται σε δημόσια αρχή-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 2, μεταξύ του πρώτου και του δεύτερου εδαφίου, προστίθεται το ακόλουθο εδάφιο:  "Όταν ο οργανισμός ελέγχου είναι ο ίδιος με εκείνον που είναι υπεύθυνος για την κατάταξη ή στην περίπτωση κατά την οποία δεν υπάγεται σε δημόσια διοίκηση, οι έλεγχοι που προβλέπονται στο προηγούμενο εδάφιο πρέπει να εποπτεύονται φυσικώς με τους ίδιους  όρους τουλάχιστον μία φορά κατ' έτος από δημόσια αρχή. Η τελευταία πληροφορείται τακτικά επί των αποτελεσμάτων των εργασιών του οργανισμού ελέγχου."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Οκτωβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 119 της 11. 5. 1990, σ. 32. (2) ΕΕ αριθ. L 41 της 14. 2. 1991, σ. 15.